Միլք (ֆիլմ)

«Միլք» (անգլ.՝ Milk) Գուս Վան Սենթի կենսագրական ֆիլմն է՝ նվիրված գեյ իրավապաշտպան Հարվի Միլքի կյանքին, որը դարձավ ԱՄՆ առաջին քաղաքական գործիչը, որը հրապարակայնորեն հայտարարեց իր միասեռական կողմնորոշման մասին, և ով այնուհետև կարողացավ հաղթել կառավարության ընտրությունը։ Շոն Փենը խաղացել է Հարվի Միլքի դերը։ Ամերիկյան էկրաններ մուտք գործելուց հետո Հարվի Միլքը դրական է ընդունվել, այդ թվում՝ քննադատների կողմից, և ստացել բազմաթիվ մրցանակներ։


== Ստեղծման պատմություն ==
Հարվի Միլքի կյանքի մասին ֆիլմ նկարահանելու փորձերը հաջորդել են «Օսկար» մրցանակի՝ «Հարվի Միլքի ժամանակները» վավերագրական կինոնկարին շնորհելուց հետո։ 1990-ականների սկզբին դիտարկվել են տարբեր սցենարներ, սակայն մինչև 2007 թվականը բոլոր նախագծերն ավարտվել են անհաջողությամբ։ «Միլք» ֆիլմի հիմնական մասը նկարահանվել է Castro Street-ում և Սան Ֆրանցիսկոյի այլ փողոցներում, ներառյալ Միլքի նախկին Castro Camera խանութի հարևանությամբ։
ԱՄՆ-ի էկրաններին կինոնկարի թողարկումը նվիրված է Միլքի սպանության 30-ամյակին։ Ֆիլմի նախնական ցուցադրությունը տեղի է ունեցել 2008 թվականի հոկտեմբերի 28-ին Կաստրոյի «գեյ-գյուղում» (Սան Ֆրանցիսկոյի շրջան), որտեղ ապրել է ֆիլմի հերոսը։


== Սյուժե ==
Կինոֆիլմը ցույց է տալիս Հարվի Միլքի կյանքի մի քանի տարիները, ով դարձել է ԱՄՆ-ի առաջին միասեռական քաղաքական գործիչը, որը հաղթել է իշխանության պետական մարմնի ընտրություններում։ Միլքը Նյու Յորքից Սան Ֆրանցիսկո է տեղափոխվել իր ընկեր Սքոթ Սմիթի հետ և բացել է փոքրիկ ֆոտոխանութ, որը դարձել է տեղի նույնասեռականների աճող համայնքի կենտրոնը։ Մի ընտրարշավ մյուսի հետևից տանուլ տալով՝ Միլքը, ի վերջո, հասնում է հաղթանակի և ընտրվում է քաղաքի դիտորդական խորհրդի անդամ։ Սակայն նրա հակառակորդը դառնում է պահպանողական Դեն Ուայթը։
Թեև ֆիլմը սկսվում է գլխավոր հերոսի սպանությունից և նրա կտակից, ֆիլմի ստեղծող Գաս Վան Սենթը ասում է, որ ֆիլմը ոչ թե մահվան, այլ անձնազոհության մասին է.  «Միլքը զոհաբերում է իրեն հանուն գաղափարի։ <...> Նա չի վախենում մահից, կատակում է նրա հետ՝ սառնարանին սպառնալիքով նամակ կախելով, - կարծում է, որ այդպես կարող է խաբել ճակատագրին»։


== Դերերում ==


== Ակնարկներ ==
Դեռ պրեմիերայից առաջ, Միլքը մամուլում ստացավ չափազանց բարենպաստ ակնարկներ։ Որոշ գրախոսներ նշել են պրեմիերայի սիմվոլիկությունը ռասայական փոքրամասնության ներկայացուցիչ (Բարաք Օբամայի) ընտրվելուց անմիջապես հետո և Փեննին անվանել են «Օսկարի» հիմնական թեկնածուներից մեկը։ Հեղինակավոր քննադատ Ռոջեր Էբերտը ֆիլմը հնարավոր ամենաբարձր գնահատականին է արժանացրել։


== Ճանաչում ==
Ֆիլմը ներկայացվել է «Ոսկե գլոբուսի», BAFTA-ի և Ամերիկյան կինոակադեմիայի 8 մրցանակների, ներառյալ «Օսկարի» լավագույն ֆիլմի համար՝ «Օսկարի» անվանակարգերում հաղթելով տղամարդու լավագույն դերի համար (Շոն Փեն) և լավագույն օրիգինալ սցենարի համար (Դաստին Լենս Բլեք)


== Հավաքներ ==
Ֆիլմի բյուջեն կազմել է 20 միլիոն դոլար։ Սահմանափակ վարձույթում 26 նոյեմբերի 2008, լայն վարձույթում հունվարի 30-ից մինչև ապրիլի 16, 2009։ Սահմանափակ վարձույթի առաջին հանգստյան օրերին հավաքվել է 1 453 844 դոլար (10 տեղ, 36 կինոթատրոն), լայն վարձույթի առաջին հանգստյան օրերին՝ 1 481 155 դոլար (18 տեղ, 882 կինոթատրոն)։ Վարձույթի ընթացքում աշխարհում հավաքել է 54 586 584 դոլար (տարվա արդյունքներով 87-րդ տեղը), որից 31 841 299 դոլար ԱՄՆ-ում (տարվա արդյունքներով 89-րդ տեղը) և 22 745 285 դոլար մնացած աշխարհում։ ԱՊՀ երկրներում ֆիլմն մեկնարկել է 2009 թվականի ապրիլի 23-ից հուլիսի 7-ը և հավաքել 336 134 դոլար։


== Տես նաև ==
Հարվի Միլքի ժամանակները - Ռոբ Էփշթեյնի վավերագրական ֆիլմը (1984)։


== Նշումներ ==


== Հղումներ ==
Ֆիլմերի պաշտոնական կայք
«Фильм «Харви Милк» Milk (2008, США), IMDb: 7.5»։ // afisha.ru (ռուսերեն)։ Արխիվացված օրիգինալից 2020-03-26-ին։ Վերցված է 2020-03-26 
«Հարվի Միլք»(անգլ.) ֆիլմը Internet Movie Database կայքում
«Հարվի Միլք»(անգլ.) ֆիլմը Box Office Mojo  կայքում